গোগোল ও তার বন্ধুদের মনে ভয়ডর বলে কিছু নেই। অ্যাডভেঞ্চারের গন্ধ পেলেই রহস্য সমাধানের জন্য আনচান করে ওঠে মন। আর তাদের এই খুদে গোয়েন্দাগিরিতে সঙ্গ দেয় গোগোলের বাবা। শিমূলগড়ে হঠাৎই নানা রকম ভূতুড়ে কাণ্ড ঘটছে। খুন হয়ে যাচ্ছে বেশ কিছু মানুষ। লোকে বলছে এটা ভূতের কীর্তি কিন্তু সত্যিই কি ভূত নাকি অন্য কিছু? 

এই বিষয়ে অন্যান্য খবর

লম্বা ব্রেক কাটিয়ে আবারও ‘মা’ হলেন কন্যাকুমারী
শুধু পর্দায় নয়, পর্দার বাইরেও বয়সে ছোট ছেলের সঙ্গে প্রেম করেছেন প্রিয়ম



ছবি সৌজন্য: আড্ডাটাইমস
এই নিয়েই জমজমাট গোয়েন্দা গোগোলের অ্য়াডভেঞ্চার ‘শিমূলগড়ের খুনে ভূত’ এসে গিয়েছে আড্ডাটাইমস অ্যাপে। গোগোলের মায়ের ভূমিকায় রয়েছেন কন্যাকুমারী মুখোপাধ্যায় ও বাবার ভূমিকায় গৌরব চট্টোপাধ্যায়। এছাড়া প্রধান চরিত্রে রয়েছেন দ্বৈপায়ন দাস, অনন্যা বিশ্বাস, দেবপর্ণা চক্রবর্তী, ভাস্বর চট্টোপাধ্যায় ও জনপ্রিয় অভিনেতা-অভিনেত্রীরা। 

ছবি সৌজন্য: আড্ডাটাইমস
খুদে গোগোল ও তার বন্ধুদের ভূমিকায় রয়েছে একঝাঁক ঝকঝকে শিশুশিল্পীরা। দু’টি ওয়েবিসোড ইতিমধ্যেই আপলোড হয়ে গিয়েছে। এই মাসের শেষের দিকেই আসছে বাকি ওয়েবিসোডগুলি। তার মধ্যে প্রথম ওয়েবিসোডটি দেখা যাবে সম্পূর্ণ বিনামূল্যে। পরের ওয়েবিসোডগুলি দেখতে গেলে সাবস্ক্রাইব করতে হবে আড্ডাটাইমস অ্যাপে। একবার সাবস্ক্রাইব করলেই আড্ডাটাইমস-এর সবক’টি সিরিজ ও ছবি দেখা যাবে। 

ছবি সৌজন্য: আড্ডাটাইমস
যাঁরা সমরেশ বসুর লেখা গোগোলের গল্পগুলি পড়েছেন, তাঁদের জন্য় একটি বিশেষ তথ্য়— আড্ডাটাইমস-এর ‘ফেলুদা’ সিরিজের মতোই এই সিরিজেও গল্পগুলির সময়কাল পরিবর্তন করে সাম্প্রতিক সময়ে রাখা হয়েছে। তাই গোগোল ও তার বন্ধুদের হাতে এসেছে স্মার্টফোন-ট্যাব। শুধু তাই নয়, রহস্য সমাধানে গুরুত্বপূর্ণ ভূমিকা রয়েছে ইন্টারনেটেরও। তবে সেটা এতটাই সুন্দরভাবে করেছেন চিত্রনাট্যকার যে কোথাও কোনও অসামঞ্জস্য নেই। 
দেখে নিতে পারেন এই সিরিজের প্রোমো নীচের লিঙ্কে ক্লিক করে—